Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14111

c) Közép- és Dél-Közép Afrika. 6.1.2 A 120 mikrovolt / méter térerősség a napjainkig szerzett gyakorlati tapasztalatokon alapszik és egy kompromisszum a műszakilag kívánatos és gazdságosan még biztosítható érték között. 6.2 Útmutató anyag a névleges és a tényleges fedésterület jelentéséről és alkalmazásáról 6.2.1 Névleges fedésterület 6.2.1.1 A 3. Fejezet 3.4.1 pontjában meghatározott névleges fedésterület az NDB tényleges teljesítményének mérhető módon történő meghatározási eszköze, amely a frekvenciától, a kisugárzott teljesítménytől, valamint az NDB és a határon lévő pont közötti vezetőképességi úttól függ, ahova a térerősség minimális értéke előírásra került. 2007/70/II. szám 6.2.1.2 A névleges fedésterületről megállapították, hogy az egy hasznos eszköz a körzeti tervezés elősegítéséhez, és egyes esetekben a tényleges fedésterületre is vonatkoztatható. 6.2.1.3 A névleges fedésterületnek a frekvencia tervezésre történő alkalmazását a következő követelmények szabályozzák: 6.2.1.3.1 A frekvenciákat az érintett NDB-k névleges fedésterületének figyelembevételével úgy kell elrendezni, hogy bármely NDB jel erősségének aránya a névleges fedésterülete határvonalánál, az azonos csatornájú állomások és a szomszédos csatornájú állomások miatti teljes térerősségre viszonyítva (a jellemző fedélzeti vevő szelektivitás jelleggörbéjének megfelelően figyelembevéve) ne legyen 15 dB-nél kevesebb, nappal. 6.2.1.3.2 Az Annex 10 V. Kötetének "B"- Mellékletében megadott értékeket kell alkalmazni, ahogy megfelelőek, a szomszédos csatornájú jelek csillapítására figyelembe vett tűrések meghatározásánál. 6.2.1.4 A névleges fedéterületnek a frekvencia elosztási tervezésben történő alkalmazásából következik az - hacsak nincs másképpen előírva -, hogy a káros interferencia elleni védelem csak az NDB névleges fedésterületén belül biztosítható, és csak akkor, ha az NDB kisugárzott teljesítményét úgy állítják be, hogy a névleges fedésterület határán a megkívánt térerősség elfogadhatóan közeli határértékeken belül legyen biztosítva. Az olyan területeken, ahol az NDB-k telepítési sűrűsége nagy, bármely olyan NDB, amely a névleges fedésterülete határán olyan jelet ad, ami az érintett körzetre megállapodottnál jelentősen nagyobb, általában káros interferenciát fog létrehozni az érintett területeken lévő azonos csatornájú, vagy szomszédos csatornájú NDB-k névleges fedésterületén belül, és korlátozni fogja azoknak az NDB-knek a számát, amelyek a körzetben rendelkezésre álló frekvencia-tartományon belül telepíthetőek. Ennek megfelelően az a fontos, hogy a kisugárzott teljesítménynek a névleges fedésterület biztosításához szükséges értéken felülre történő növelését - különösen éjszaka, amikor a térhullámú terjedés nagy távolságban is interferenciát idézhet elő -, nem lehet végrehajtani anélkül, hogy a valószínűleg érintett további állomásokat üzemeltető hatóságokkal azt ne egyeztetnék (lásd a 3. Fejezet 3.4.3 pontját). 6.2.1.5 A frekvencia tervezést jelentős mértékben elősegíti az, ha a kívánt fedésterületen belül közös minimális térerősségi értéket használnak. 6.2.1.6 Széleskörű tapasztalatok kimutatták azt, hogy az olyan viszonylag alacsony zajszintű területeken, mint például Európa, a 70 mikrovolt / méteres érték kielégítő térerősséget ad. 6.2.1.6.1 Tapasztalatok bizonyítják azt is, hogy a 120 mikro-volt / méteres érték általában kielégítő a nagyobb zajszintű területeken, de a nagyon magas zajú területeken ez nem lesz megfelelő. Az ilyen területeken az alábbi 6.3 pontban megadott tájékoztatásokat lehet általános útmutatásként felhasználni. 6.2.2 A tényleges fedésterülettel való összefüggés 6.2.2.1 A névleges fedésterületnek a tényleges fedésterülettel a következő feltételek esetén lehet szoros összefüggése:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes